Document ID: 31996D0103

31996D0103
L 024/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 януари 1996 година
за изменение на глава 14 от приложение I към Директива 92/118/ЕИО на Съвета за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО, и по отношение на патогените, на Директива 90/425/ЕИО
(текст от значение за ЕИП)
(96/103/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 92/118/ЕИО от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (1), последно изменена с Решение 95/339/ЕО (2), и по-специално член 15, втори параграф от нея,
като има предвид, че прилагането на установените разпоредби има като резултат затруднения в търговията и вноса на тор, по-специално за стопанства в погранични райони; като има предвид, че поради това, в светлината на придобития опит, изискванията, уреждащи търговията с и вноса на тор, следва да бъдат изменени;
като има предвид, че търговията с и вноса на непреработена тор могат да бъдат източник на болести по животните; като има предвид, че поради това търговията с и вноса на тор от някои животински видове следва да бъдат забранени;
като има предвид, че при спазването на някои много специфични условия обаче търговията с определени типове тор следва да бъде разрешена; като има предвид, че тази търговия трябва да се извършва под надзора на компетентните органи в държавите-членки;
като има предвид, че за целите на постигането на по-голяма яснота глава 14 от приложение I към Директива 92/118/ЕИО следва да бъде преработена;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Глава 14 от приложение I към Директива 92/118/ЕИО се заменя с приложението към настоящото решение.
Член 2
Настоящото решение се прилага от 2 февруари 1996 г.
Член 3
Адресати на настоящото решение са държавите-членки.
Съставено в Брюксел на 25 януари 1996 година.

Labels: 0
3
6